News Update: Apple เริ่มผลิต iPhone 14 ในอินเดีย แก้ปัญหาการผลิตล่าช้า หวังลดพึ่งพาจีน พร้อมวางแผนเริ่มผลิต iPad ด้วย - FINNOMENA
Apple เผยแผนเริ่มผลิต iPhone 14 ในอินเดีย หลังผลิตในจีนไปได้ 2 เดือน เพื่อลดความล่าช้าในการผลิตที่จากเดิมใช้เวลานาน 6-9 เดือน ก่อนการเปิดตัวสมาร์ทโฟนรุ่นใหม่ของบริษัท
24 ส.ค. 2565

Apple เผยแผนเริ่มผลิต iPhone 14 ในอินเดีย หลังผลิตในจีนไปได้ 2 เดือน เพื่อลดความล่าช้าในการผลิตที่จากเดิมใช้เวลานาน 6-9 เดือน ก่อนการเปิดตัวสมาร์ทโฟนรุ่นใหม่ของบริษัท
โดย Apple ได้ร่วมงานกับผู้รับผลิตชิ้นส่วนให้กับ Apple ในอินเดียซึ่งคาดว่า iPhone 14 ที่ผลิตในอินเดียล็อตแรกจะเสร็จสิ้นประมาณปลายเดือน ต.ค. หรือ พ.ย. นี้
ขณะที่ Foxconn ซัพพลายเออร์ของ Apple ในไต้หวัน กำลังศึกษาเรื่องการจัดส่งชิ้นส่วนจากจีนเพื่อไปประกอบเป็น iPhone 14 ที่โรงงานของบริษัทใกล้ๆ กับเมืองเชนไน ทางตอนใต้ของอินเดีย
ตลอดเวลาที่ผ่านมา Apple พยายามมองหาทางเลือกอื่นเพื่อเติมเต็มศักยภาพการผลิต หลังมีข้อพิพาทด้านการค้าระหว่างจีนและสหรัฐฯ รวมถึงมาตรการล็อกดาวน์สุดเข้มงวดที่กระทบต่อภาคการผลิตอย่างหนัก
Apple เริ่มย้ายฐานการผลิต iPhone จากจีนไปยังประเทศอื่นๆ เช่น อินเดีย ซึ่งเป็นตลาดสมาร์ทโฟนรายใหญ่อันดับสองของโลก และวางแผนที่จะเริ่มผลิต iPad ที่นั่นด้วยเช่นกัน
ทั้งอินเดีย เม็กซิโก และเวียดนาม กำลังได้รับความสนใจจากบริษัทผู้ผลิตสินค้าสัญชาติอเมริกันจำนวนมาก เพื่อลดความเสี่ยงจากการพึ่งพาจีน
ก่อนหน้านี้ Nikkei รายงานว่า ผู้รับผลิตชิ้นส่วนอุปกรณ์ให้กับ Apple หลายราย กำลังอยู่ระหว่างการหารือที่จะเดินหน้าการผลิต Apple Watch และ Macbook ในเวียดนามเป็นครั้งแรกด้วยเช่นกัน
อ้างอิง:
https://www.reuters.com/technology/apple-plans-make-iphone-14-india-bloomberg-news-2022-08-23/ 
https://www.voathai.com/a/6713686.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Apple
iPhone
iPhone 14
News Update
อินเดีย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA